钦定古今图书集成/明伦汇编/氏族典/第269卷 > 王宗望
## 钦定古今图书集成/明伦汇编/氏族典/第269卷 > 王宗望

按《宋史王宗望传》：“宗望字磻叟，光州固始人。以荫累
擢夔州路转运副使。哲宗即位，行赦赏，军万州，弥旬
不给。庖卒朱明因众怒，白昼入府宅，伤守臣，他兵籍
籍谋兆乱。宗望闻变，疾驱至，先命给赏，然后斩明以
徇。历仓部郎中，司农少卿、江淮发运使，代吴安持为
都水使者，加直龙图阁、河北都转运使，擢工部侍郎”，
以集贤殿修撰知郓州，卒。